HU
C 112/2
Az Európai Unió Hivatalos Lapja
2023.3.27.
V (Hirdetmények)
BÍRÓSÁGI ELJÁRÁSOK
BÍRÓSÁG A Bíróság (tizedik tanács) 2023. február 9-i ítélete – Európai Bizottság kontra Szlovák Köztársaság (C-342/21. sz. ügy) (1) (Tagállami kötelezettségszegés – Környezet – 2008/50/EK irányelv – A környezeti levegő minősége – A 13. cikk (1) bekezdése és a XI. melléklet – A PM10 mikrorészecskékre vonatkozó határtértékeknek Szlovákia egyes zónáiban történő rendszeres és tartós túllépése – A 23. cikk (1) bekezdése – XV. melléklet – E határértékek túllépésének „lehető legrövidebb” időtartama – Megfelelő intézkedések) (2023/C 112/02) Az eljárás nyelve: szlovák Felek Felperes: Európai Bizottság (képviselők: R. Lindenthal és M. Noll-Ehlers meghatalmazottak
Alperes: Szlovák Köztársaság (képviselő: S. Ondrášiková meghatalmazott)
Rendelkező rész 1) A Szlovák Köztársaság,
— mivel 2005-től 2019-ig bezárólag (2016 kivételével), az SKBB01, Banská Bystrica régióban és 2005-től 2019-ig bezárólag (2009, 2015 és 2016 kivételével), az SKKO01.1, Kassa agglomerációban rendszeresen és tartósan túllépte a finompor-részecskék (PM10) koncentrációjára vonatkozó napi határértéket – nem teljesítette a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv XI. mellékletével összefüggésben értelmezett 13. cikkének (1) bekezdéséből eredő kötelezettségeit, és
— mivel nem vezetett be megfelelő intézkedéseket a levegőminőségi terveibe annak biztosítására, hogy az említett a zónában és agglomerációban, valamint az SKKO02 zónában, a Kassai régióban e határérték túllépésének időtartama a lehető legrövidebb legyen, nem teljesítette az ezen irányelv XV. mellékletével összefüggésben értelmezett 23. cikke (1) bekezdésének második albekezdéséből eredő kötelezettségeit.
2) A Bíróság a Szlovák Köztársaságot kötelezi a költségek viselésére.
(1)
HL C 278., 2021.7.12.